Ion Ţiriac a dat în judecată statul român, acesta fiind nemulţumit de despăgubirile primite pentru două terenuri.
Miliardarul român a decis să acţioneze în instanţă statul român, din cauza despăbugirilor primite pentru nişte terenuri de lângă Aeroportul Henry Coandă.
Ion Ţiriac a dat în judecată statul român
Ion Ţiriac deţine printr-o firmă mai multe terenuri de lângă aeroportul Henry Coandă. Numele firmei miliardarului român, Ion Țiriac Air SRL, apare în calitate de reclamant într-un dosar deschis pe 2 aprilie la tribunalul Ilfov, scrie fanatik.ro. În acest dosar, calitatea de pârţi o are statul român prin Ministerul Finanțelor” și “Statul Român prin Ministerul Transporturilor prin Compania Națională Aeroporturi București SA”.
Două terenuri care aparţin firmei lui Ion Ţiriac se aflau pe coridorul de expropriere pentru a facilita lucrări de modernizare la aeroport. Astfel, miliardarul român trebuia să fie despăgubit pentru două terenuri: unul 277.357 metri pătrați și celălalt cu o suprafață de 206.095 metri pătrați. În total, Ion Ţiriac trebuia să primească 48.466.159,69 de lei, adică aproximativ 10 milioane de euro.
Ion Ţiriac a decis să acţioneze în instanţă statul român pe motiv că nu a primit întreaga sumă sau pentru că vrea suplimentarea acesteia.
Unica fiică a lui Ion Țiriac și-a petrecut Paștele la conacul de 5,5 milioane de euro al tatălui său
Unica fiică a lui Ion Țiriac și-a petrecut Paștele la conacul de 5,5 milioane de euro al tatălui său. Ioana Țiriac a ales o destinație exotică, mai exact Namibia, acolo unde Ion Țiriac deține un domeniu care l-a costat o avere.
Ioana Țiriac este unica fiică a lui Ion Țiriac, din relația miliardarului român cu ziarista de origine egipteană, Sophie Ayad. (VEZI IMAGINI SUPERBE CU UNICA FIICĂ A LUI ION ŢIRIAC)
Ioana Țiriac a postat câteva fotografii din Namibia, acolo unde a ales să petreacă în prima zi de Paște (vezi galeria foto de la finalul articolului). Aceasta nu a mers singură, ci însoțită de nepotul ei, Alexander Țiriac, fiul lui Ion Alexandru Țiriac.
Și Ion Alexandru Țiriac, fiul miliardarului român, a postat o fotografie prin care a dat de înțeles că și el și-a petrecut Paștele tot în Namibia.
Recent, Ion Țiriac și-a cumpărat un domeniu în „inima” Africii, de la o familie de elvețieni, pe care a plătit suma de 5,5 milioane de euro. Acesta a recunoscut că își petrece timpul liber la conacul său din Namibia, care a fost vizitat de Paște și de fiica sa.
„(Reporter: Mai există timp liber pentru domnul Ion Țiriac?) Singurele mele plăceri sunt cele cu Africa acum, pentru că stau acolo la mine acasă, în Namibia. Acum mă duc și iar stau probabil 2-3 săptămâni acolo. Aș vrea să fug de tot: și de fundație, și de construcții și de absolut tot, dar este foarte greu dacă te-ai obișnuit în ritmul ăsta”, a declarat recent Ion Țiriac, conform antena3.ro.